text: Li apostoles fut mout saintismes hon
   De le vois Diu entent bien le raison,
   K’Eufemiens li cuens de Pret Noiron
   Il chel Diu sierf avoit en se maison.
   En piés se dreche, si fine s'oraison
   Et vint au conte, si conte se raison:
   "Chiertes," dist il, "fait as grant mesprison,
   Ke tant nos as chelet che saint baron
   PageV01P309
   Dont Dius nos fait si grant anonchion.
   Mostre le nos, si le deproieron
   K’il des peciés nos fache vrai pardon."
  